Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне ғылым мәселелері бойынша өзгерістер   
 мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2020 жылғы 7 шілдедегі «Халық денсаулығы және денсаулық сақтау жүйесі туралы» Қазақстан Республикасының кодексіне:

1) 220-баптың 3-тармағының 2) тармақшасы мынадай редакцияда жазылсын:

«2) дәрігерлерді даярлау кезінде – жоғары және (немесе) жоғары оқу орнынан кейінгі білім беру ұйымында үздіксіз интеграцияланған және жоғары оқу орнынан кейінгі медициналық білім беру бағдарламаларын (резидентура, докторантура), оның ішінде денсаулық сақтау саласындағы ғылыми ұйымдармен бірлесіп іске асыру;»;

2) 221-бап:

2-тармақтың екінші бөлігі мынадай редакцияда жазылсын:

«Жоғары және (немесе) жоғары оқу орнынан кейінгі білім беру ұйымдары мемлекеттік жалпыға міндетті стандарттардың талаптарына сәйкес, сондай-ақ денсаулық сақтау саласындағы кәсіптік стандарттарда белгіленген біліктілік деңгейіне қойылатын талаптарды ескере отырып, білім беру бағдарламаларын дербес немесе денсаулық сақтау саласындағы ғылыми ұйымдармен бірлесіп әзірлейді.»;

5-тармақ мынадай мазмұндағы екінші және үшінші бөліктермен толықтырылсын:

«Жоғары және (немесе) жоғары оқу орнынан кейінгі білім беру ұйымдары ғылыми-педагогикалық және бейіндік бағыттар бойынша магистратура мен докторантураның білім беру бағдарламаларын іске асырады.

Жоғары және (немесе) жоғары оқу орнынан кейінгі білім беру ұйымдары ғылыми зерттеуді орындау бөлігінде бейінді бағыт бойынша докторантура бағдарламаларын және докторантурадан кейінгі бағдарламаларды Қазақстан Республикасының ұлттық және (немесе) ғылыми орталықтарымен және аккредиттелген ғылыми ұйымдарымен бірлесіп іске асырады.»;

Төртінші бөлікте «беру ұйымдарында,» деген сөздерден кейін «оның ішінде денсаулық сақтау саласындағы ғылыми ұйымдармен бірлесіп,» деген сөздермен толықтырылсын.

2. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының Заңына:

27-баптың 1-тармағы мынадай мазмұндағы 3-1) және   
4-6) тармақшалармен толықтырылсын:

«3-1) ғылым және ғылыми-техникалық қызмет саласындағы мемлекеттік саясатты іске асыруға қатысады;»;

«4-6) ғылым мен ғылыми-техникалық қызметті дамыту үшін жағдайлар жасауға құқылы;».

3. «Білім туралы» 2007 жылғы 27 шілдедегі Қазақстан Республикасының Заңына:

1) 37-баптың 3-тармағының екінші бөлігіндегі «қаражаты есебінен» деген сөздерден кейін «, оның ішінде ғылыми, ғылыми-техникалық жобалар мен бағдарламаларды гранттық қаржыландыру есебінен» деген сөздермен толықтырылсын;

2) 52-баптың 6-тармағы мынадай редакцияда жазылсын:

«6. Қазақстан Республикасының азаматтары болып табылатын, мемлекеттік жоғары және (немесе) жоғары оқу орнынан кейінгі білім беру ұйымдарында немесе дауыс беретін акцияларының (жарғылық капиталға қатысу үлестерінің) елу пайыздан астамы мемлекетке тиесілі жоғары және (немесе) жоғары оқу орнынан кейінгі білім беру ұйымдарында ғылыми-педагогикалық қызметін жүзеге асыратын педагогтерге тиісті дипломы немесе білім туралы құжатты тану туралы куәлігі болған кезде негізгі жұмыс орны бойынша:

философия докторы (PhD), бейіні бойынша доктор дәрежесі үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 17 еселенген мөлшерінде;

философия докторы (PhD) дәрежесі және қауымдастырылған профессор ғылыми атағы, бейіні бойынша доктор дәрежесі және қауымдастырылған профессор ғылыми атағы үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 25 еселенген мөлшерінде;

ғылым кандидаты ғылыми дәрежесі үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 17 еселенген мөлшерінде, ғылым докторы ғылыми дәрежесі үшін айлық есептік көрсеткіштің  
34 еселенген мөлшерінде;

ғылым кандидаты ғылыми дәрежесі және қауымдастырылған профессор ғылыми атағы үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 25 еселенген мөлшерінде және ғылым докторы ғылыми дәрежесі және қауымдастырылған профессор ғылыми атағы үшін – айлық есептік көрсеткіштің 42 еселенген мөлшерінде;

философия докторы (PhD), бейіні бойынша доктор дәрежесі және профессор ғылыми атағы, ғылым кандидаты ғылыми дәрежесі және профессор ғылыми атағы үшін ғылым докторы дәрежесі және профессор ғылыми атағы бар адамға – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 50 еселенген мөлшерінде ай сайынғы қосымша ақы белгіленеді.».

4. «Ғылым туралы» 2011 жылғы 18 ақпандағы Қазақстан Республикасының Заңына:

1) 1-бапта:

мынадай мазмұндағы 4-1), 11-1), 16-1), 17-1) және 19-1) тармақшалармен толықтырылсын:

«4-1) ғылыми әдеп – ғылыми зерттеулер жүргізу және олардың нәтижелерін жариялау процесінде зерттеушілердің ғылыми қоғамдастықтағы өзара іс-қимыл жөніндегі қағидалар жиынтығын, академиялық адалдық қағидаттарын, нормалары мен қағидаларын сақтауы, жалпыадамзаттық моральдық құндылықтарды құрметтеуі;»;

«11-1) ғылыми-зерттеу жұмыстары жөніндегі хабарлама – Ұлттық ғылыми кеңестің техникалық тапсырма (шарт) және ғылыми-зерттеу жұмыстарын жүргізу туралы есеп жөніндегі шешімі негізінде тұлғаларға ғылыми-зерттеу жұмыстарын жүзеге асыруға (сатып алуға) арналған шығыстары бойынша ғылым саласындағы уәкілетті орган белгілеген тәртіппен, нысан бойынша және мерзімде берілетін құжат;»;

«16-1) ғылыми орталық құру туралы хабарлама – Ұлттық ғылыми кеңестің техникалық тапсырма (шарт), пайдалануға беру актісі бар есеп жөніндегі шешімі негізінде тұлғаларға ғылыми орталықтар құруға арналған шығыстары бойынша ғылым саласындағы уәкілетті орган белгілеген тәртіппен, нысан бойынша және мерзімде берілетін құжат;»;

«17-1) ғылыми-техникалық және (немесе) тәжірибелік-конструкторлық жұмыстар жөніндегі хабарлама – Ұлттық ғылыми кеңестің техникалық тапсырма (шарт) және ендіру актісі бар ғылыми-техникалық және (немесе) тәжірибелік-конструкторлық жұмыстардың нәтижелерін ендіру туралы есеп жөніндегі шешімі негізінде тұлғаларға ғылыми-техникалық және (немесе) тәжірибелік-конструкторлық жұмыстарды жүзеге асыруға (сатып алуға) арналған шығыстары бойынша ғылым саласындағы уәкілетті орган белгілеген тәртіппен, нысан бойынша және мерзімде берілетін құжат;»;

«19-1) жергілікті атқарушы органның мемлекеттік тапсырысы – гранттық қаржыландыру нысанында мемлекеттік бюджет есебінен қаржыландырылатын ғылыми-зерттеу жұмыстарын орындауға арналған шарт негізінде ғылыми және (немесе) ғылыми-техникалық қызмет субъектісіне жергілікті атқарушы органның тапсырысы;»;

алтыншы абзацтағы «4-1)» деген цифр «4-2)» деген цифрмен ауыстырылсын, жиырма төртінші абзацтағы «19-1)» деген цифр «19-2)» деген цифрмен ауыстырылсын, жиырма бесінші абзацтағы «19-2)» деген цифр   
«19-3)» деген цифрмен ауыстырылсын;

жиырма бесінші абзац мынадай редакцияда жазылсын:

«19-3) жоғары және (немесе) жоғары оқу орнынан кейінгі білім беру ұйымының, ғылыми және (немесе) ғылыми-техникалық қызмет субъектілерінің эндаумент-қоры – инвестициялық кірісі ғылыми, ғылыми-техникалық, инновациялық және (немесе) білім беру қызметін қаржыландыруға бағытталатын, қайырымдылық көмек, өтеусіз аударымдар, қайырмалдықтар, гранттар және білім беру ұйымдары мен ғылыми және (немесе) ғылыми-техникалық қызмет субъектілері құрылтайшыларының (қатысушыларының) салымдары есебінен қалыптастырылатын нысаналы капитал қоры;»;

мынадай мазмұндағы 20-1) тармақшамен толықтырылсын:

«20-1) индустриялық-ғылыми технологиялық консорциум – бағдарламалық-нысаналы қаржыландыруға арналған конкурсқа қатысу мақсатында ғылыми-зерттеу және (немесе) тәжірибелік-конструкторлық жұмыстарды жүргізу және ғылыми және (немесе) ғылыми-техникалық қызмет нәтижелерін коммерцияландыру үшін ғылыми ұйымдар, жоғары және (немесе) жоғары оқу орнынан кейінгі білім беру ұйымдары және кәсіпкерлік субъектілері қалыптастырған заңды тұлғалардың бірлестігі;»;

2) 3-бапта:

1) тармақша мынадай редакцияда жазылсын:

«1) елдің әлеуметтік-экономикалық даму басымдықтарына сәйкес ғылым және ғылыми-техникалық қызмет саласындағы мемлекеттік саясаттың негізгі бағыттарын әзірлейді және оның жүзеге асырылуын ұйымдастырады;»;

3) 4-бапта:

3) тармақшада «әзірлеу» деген сөзден кейін «және оларды Жоғары ғылыми-техникалық комиссияның бекітуіне ұсыну» деген сөздермен толықтырылсын;

5-1) тармақша мынадай редакцияда жазылсын:

«5-1) мемлекеттік бюджеттен және жер қойнауын пайдаланушылардың ғылым саласындағы міндеттемелері шеңберінде жер қойнауын пайдаланушылардың қаражатынан қаржыландырылатын ғылыми, ғылыми-техникалық жобалар мен бағдарламаларды, ғылыми және (немесе) ғылыми-техникалық қызметтің нәтижелерін коммерцияландыру жобаларын мемлекеттік есепке алу қағидаларын және олардың орындалуы жөніндегі есептерді бекіту;»;

5-3) тармақша алып тасталсын;

мынадай мазмұндағы 7-1) тармақшамен толықтырылсын:

«7-1) ғылыми-техникалық ақпаратты жинау, өңдеу және талдау жөніндегі іс-шаралар кешенін жүзеге асыратын ұйымды айқындау;»;

10) тармақша мынадай редакцияда жазылсын:

«10) салалық уәкілетті органдардың, жергілікті атқарушы органдардың ғылыми, ғылыми-техникалық жобалар мен бағдарламалар шеңберінде жүзеге асыратын жұмысын үйлестіру;»;

мынадай мазмұндағы 17-2) және 20-1) тармақшалармен толықтырылсын:

«17-2) Ұлттық ғылыми кеңестердің шешімдері негізінде ғылыми-зерттеу, ғылыми-техникалық және (немесе) тәжірибелік-конструкторлық жұмыстар бойынша ғылыми орталықты құру туралы хабарлама беру;»;

«20-1) ғылыми тағылымдамаларды ұйымдастыру жөніндегі іс-шаралар кешенін жүзеге асыратын ұйымды (әкімшіні) айқындау;»;

4) мынадай мазмұндағы 5-1-баппен толықтырылсын:

«5-1-бап. Жергілікті атқарушы органдардың ғылым саласындағы құзыреті

Облыстың, республикалық маңызы бар қаланың және астананың жергілікті атқарушы органының:

1) ғылым және ғылыми-техникалық қызмет саласындағы мемлекеттік саясатқа ұсыныстар әзірлеуге және оны іске асыруға, өңірде қолданбалы ғылыми зерттеулер жүргізу жөніндегі жұмыстарды үйлестіруге қатысуға;

2) облыстық бюджеттен, республикалық маңызы бар қала және астана бюджеттерінен қаржыландырылатын қолданбалы ғылыми, ғылыми-техникалық жобалар мен бағдарламаларды әзірлеуді және оларды іске асыруды ұйымдастыруға;

3) облыстық бюджеттен, республикалық маңызы бар қала және астана бюджеттерінен қаржыландырылатын орындалған қолданбалы ғылыми, ғылыми-техникалық жобалар мен бағдарламалар бойынша есептерді бекітуге құқығы бар.»;

5) 6-бап мынадай мазмұндағы 6-тармақпен толықтырылсын:

«6. Ғылыми және (немесе) ғылыми-техникалық қызмет субъектілері болып табылатын заңды тұлғалар тәжірибелік өндірістерді, ғылыми-технологиялық парктерді, технологиялар трансферті орталықтарын, жобалау-конструкторлық ұйымдарды, ғылыми-білім беру консорциумдарын, сондай-ақ индустриялық-ғылыми технологиялық консорциумдарды құруға құқылы.»;

6) 9-баптың 4-тармағы мынадай мазмұндағы екінші бөлікпен толықтырылсын:

«Ғылыми және (немесе) ғылыми-техникалық қызмет субъектілері болып табылатын, халықаралық шарттар шеңберінде іске асырылатын іргелі және қолданбалы ғылыми зерттеулердің ғылыми, ғылыми-техникалық жобалары мен бағдарламаларын жүзеге асыратын заңды тұлғалар Қазақстан Республикасының заңнамасында белгіленген тәртіппен ғылыми-білім беру консорциумдарын құруға құқылы.»;

7) 12-баптың 2-тармағы мынадай редакцияда жазылсын:

«2.Ғылыми-зерттеу және тәжірибелік-конструкторлық жұмыстарды жүзеге асыратын ғылыми қызметкерлерге ғылыми ұйымдарды базалық және іргелі қаржыландыру шеңберінде немесе гранттық және бағдарламалық-нысаналы қаржыландыру жобалары бойынша бекітілген сомалар шегінде тиісті дипломы немесе білім туралы құжатты тану туралы куәлігі болған кезде негізгі жұмыс орны бойынша:

философия докторы (PhD), бейіні бойынша доктор дәрежесі үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 17 еселенген мөлшерінде;

философия докторы (PhD) дәрежесі және қауымдастырылған профессор ғылыми атағы, бейіні бойынша доктор дәрежесі және қауымдастырылған профессор ғылыми атағы үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 25 еселенген мөлшерінде;

ғылым кандидаты ғылыми дәрежесі үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 17 еселенген мөлшерінде, ғылым докторы ғылыми дәрежесі үшін – айлық есептік көрсеткіштің   
34 еселенген мөлшерінде;

ғылым кандидаты ғылыми дәрежесі және қауымдастырылған профессор ғылыми атағы үшін – республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 25 еселенген мөлшерінде, ғылым докторы ғылыми дәрежесі және қауымдастырылған профессор ғылыми атағы үшін айлық есептік көрсеткіштің 42 еселенген мөлшерінде;

философия докторы (PhD), бейіні бойынша доктор дәрежесі және профессор ғылыми атағы, ғылым кандидаты ғылыми дәрежесі және профессор ғылыми атағы үшін, ғылым докторы және профессор ғылыми атағы бар адамға республикалық бюджет туралы заңда белгіленген және тиісті қаржы жылының 1 қаңтарына қолданыста болатын айлық есептік көрсеткіштің 50 еселенген мөлшерінде ай сайынғы қосымша ақы белгіленеді.»;

8) 13-бап мынадай мазмұндағы 3-тармақпен толықтырылсын:

«3. Жоғары және (немесе) жоғары оқу орнынан кейінгі білім беру ұйымдарында, ғылыми ұйымдарда жұмыс істейтін жетекші ғалымдардың осы ұйымда кемінде бес жыл үздіксіз ғылыми-педагогикалық жұмыс өтілі болған кезде ғылыми, ғылыми-педагогикалық, ғылыми-техникалық сипаттағы жұмыстарды аяқтау мақсатында ұйымның бюджеттен тыс қаражаты есебінен орташа жалақысы сақтала отырып, бір жылға дейінгі мерзімге шығармашылық демалысқа құқығы бар. Бұл ретте шығармашылық демалыс он жылда бір реттен артық берілмейді.

Шығармашылық демалыс беру тәртібі мен шарттары жоғары және (немесе) жоғары оқу орнынан кейінгі білім беру ұйымдарының, ғылыми ұйымдардың ішкі құжаттарында айқындалады.»;

9) 15-баптың 3-тармақтағында «жұмыскерлерді және ұйымдарды» деген сөздер «қызметкерлерді, қырық жасқа дейінгі ғалымдарды қоса алғанда талантты жас ғалымдарды» деген сөздермен ауыстырылсын;

10) 17-баптың 1-тармағының 5) тармақшасындағы «органдар жүзеге асырады.» деген сөздер «органдар;» деген сөзбен ауыстырылып, мынадай мазмұндағы 6) тармақшамен толықтырылсын:

«6) жергілікті атқарушы органдар жүзеге асырады.»;

11) 18-бапта:

3-тармақ мынадай мазмұндағы 5) тармақшамен толықтырылсын:

«5) бағдарламалық-нысаналы қаржыландыру үшін ұлттық ғылыми-техникалық міндеттерді айқындау.»;

12) 19-бапта:

4-тармақ мынадай редакцияда жазылсын:

«4. Ұлттық ғылыми кеңестердің құрамдарын уәкілетті орган қазақстандық және шетелдік білікті ғалымдар қатарынан, бұл ретте әр ұлттық ғылыми кеңес құрамының кемінде үштен бірі салалық уәкілетті органдардың, ғылыми ұйымдардың, жоғары және (немесе) жоғары оқу орнынан кейінгі білім беру ұйымдарының және ғылыми қоғамдық бірлестіктердің ұсыныстары мен ұсынымдары бойынша мемлекеттік органдардың, ұлттық басқарушы холдингтердің, ұлттық даму институттарының, ұлттық холдингтердің, ұлттық компаниялардың, жеке кәсіпкерлік субъектілерінің өкілдері қатарынан қалыптастырады.»;

5-тармақтағы «гранттық және бағдарламалық-нысаналы» деген сөздер «гранттық қаржыландыру (қаржыландыруды тоқтату), бағдарламалық-нысаналы» деген сөздермен ауыстырылсын;

мынадай мазмұндағы 5-1-тармақпен толықтырылсын:

«5-1. Ұлттық ғылыми кеңестер ашық дауыс беру арқылы техникалық тапсырма (шарт) және ғылыми-зерттеу, ғылыми-техникалық және (немесе) тәжірибелік-конструкторлық жұмыстарды жүзеге асыру (сатып алу) туралы есеп, техникалық тапсырма (шарт) бойынша және кәсіпкерлік субъектілерінің қаражаты есебінен ғылыми орталықтар үшін сатып алынған, пайдалануға беру актісі бар жабдықтың есебі бойынша шешім қабылдайды.»

13) 20-бапта:

1-тармақта «тәуелсіздігін,» деген сөзден кейін «объективтілігін,» деген сөзбен толықтырылсын;

2-тармақта:

1) тармақшадағы «ұсынылатын ғылыми, ғылыми-техникалық жобалар мен бағдарламаларға» деген сөздер «ұсынылатын, жеке және (немесе) заңды тұлғалардың ғылыми, ғылыми-техникалық жобалары мен бағдарламаларына» деген сөздермен ауыстырылсын;

8) тармақша мынадай редакцияда жазылсын:

«8) ғылыми, ғылыми-техникалық жобалар мен бағдарламалардың, ғылыми және (немесе) ғылыми-техникалық қызмет нәтижелерін коммерцияландыру жобаларының деректер банктерін қалыптастыру, сондай-ақ ғылыми-техникалық ақпаратты жинау, өңдеу және талдау жөніндегі іс-шаралар кешенін жүзеге асыру;»;

14) 21-бапта:

2-тармақтың бірінші бөлігіндегі «Мемлекеттiк бюджеттен» деген сөздерден кейін «және (немесе) кәсіпкерлік субъектілерінің қаражатынан» деген сөздермен толықтырылсын;

2-тармақтың екінші бөлігіндегі «іріктеу» деген сөз «іріктеу, қаралатын өтінімге үлестестігі болмаған кезде,» деген сөздермен ауыстырылсын.»;

15) 22-бапта:

22-баптың тақырыбы мынадай редакцияда жазылсын:

«22-бап. Ғылыми, ғылыми-техникалық жобалар мен бағдарламаларды, ғылыми және (немесе) ғылыми-техникалық қызмет нәтижелерін коммерцияландыру жобалары мен ғылыми және (немесе) ғылыми-техникалық қызмет туралы есептерді мемлекеттік есепке алу»;

2-тармақ мынадай редакцияда жазылсын:

«2. Ғылыми және (немесе) ғылыми-техникалық қызмет субъектілері мемлекеттік бюджеттен және (немесе) жер қойнауын пайдаланушылардың ғылым саласындағы міндеттемелері шеңберінде жер қойнауын пайдаланушылардың қаражатынан қаржыландырылатын ғылыми, ғылыми-техникалық жобалар мен бағдарламаларды, ғылыми және (немесе) ғылыми-техникалық қызмет нәтижелерін коммерцияландыру жобалары мен оларды орындау бойынша есептерді мемлекеттік есепке алуға ұсынуға міндетті.

Бұл ретте жер қойнауын пайдаланушылардың ғылым саласындағы міндеттемелері шеңберінде жер қойнауын пайдаланушылардың қаражатынан қаржыландырылатын ғылыми, ғылыми-техникалық жобалар мен бағдарламалар, ғылыми және (немесе) ғылыми-техникалық қызмет нәтижелерін коммерцияландыру жобалары мен оларды орындау бойынша есептер құпия ақпаратты және коммерциялық құпияны ашпайтын қысқаша нысанда ұсынылады.»;

5-тармақ мынадай редакцияда жазылсын:

«5. Мемлекеттік бюджеттен және (немесе) жер қойнауын пайдаланушылардың ғылым саласындағы міндеттемелері шеңберінде жер қойнауын пайдаланушылардың қаражатынан қаржыландырылатын ғылыми, ғылыми-техникалық жобалар мен бағдарламаларды, ғылыми және (немесе) ғылыми-техникалық қызмет нәтижелерін коммерцияландыру жобаларымен олардың орындалуы жөніндегі есептерді мемлекеттік есепке алуды ұйымдастыру және жүргізу қағидаларын уәкілетті орган әзірлейді және бекітеді.»;

16) 26-бап мынадай мазмұндағы 9-тармақпен толықтырылсын:

«9. Жобаның ғылыми жетекшісі жобаның тиімді орындалуын қамтамасыз ету мақсатында күнтізбелік жылға бекітілген жалпы көлемнің шеңберінде шығындар баптары арасында қаражатты қайта бөлуге құқылы. Ғылыми жетекшінің Қазақстан Республикасының шегінен тыс жерлерге қызметтік іссапарларға және ғылыми-ұйымдастырушылық сүйемелдеуге ұлттық ғылыми кеңес бекіткен қаржыландыруды ұлғайтуына жол берілмейді.»;

17) 27-бапта:

1-тармақ мынадай редакцияда жазылсын:

«1. Бағдарламалық-нысаналы қаржыландыру стратегиялық ғылыми зерттеулерді, оның ішінде ұлттық ғылыми-техникалық міндеттерді жүргізуге бөлінеді және конкурстық негізде жүзеге асырылады. Ұлттық қауіпсіздік және қорғаныс саласындағы, мемлекеттік құпияларды құрайтын мәліметтерді қамтитын қолданбалы ғылыми зерттеулерді жүргізуге арналған бағдарламалық-нысаналы қаржыландыру Қазақстан Республикасы Үкіметінің шешімі бойынша конкурстан тыс рәсімдер арқылы бөлінуі мүмкін.»;

2-тармақ мынадай мазмұндағы екінші бөлікпен толықтырылсын:

«Ғылыми және (немесе) ғылыми-техникалық қызмет субъектілері болып табылатын заңды тұлғалар бағдарламалық-нысаналы қаржыландыруға арналған конкурсқа қатысу мақсатында индустриялық-ғылыми технологиялық консорциумдар құруға құқылы.»;

11-тармақта «гуманитарлық ғылымдар,» деген сөздерден кейін «атом энергиясын пайдалану,» деген сөздермен толықтырылсын;

мынадай мазмұндағы 12-тармақпен толықтырылсын:

«12. Жобаның ғылыми жетекшісі жобаның тиімді орындалуын қамтамасыз ету мақсатында күнтізбелік жылға бекітілген жалпы көлемнің шеңберінде шығындар баптары арасында қаражатты қайта бөлуге құқылы. Ғылыми жетекшінің Қазақстан Республикасының шегінен тыс жерлерге қызметтік іссапарларға және ғылыми-ұйымдастырушылық сүйемелдеуге ұлттық ғылыми кеңес бекіткен қаржыландыруды ұлғайтуына жол берілмейді.»;

18) 27-1-баптың 1-тармағы мынадай редакцияда жазылсын:

«1. Іргелі зерттеулерді жүзеге асыратын ғылыми ұйымдардың уәкілетті орган бекіткен тізбесіне енгізілген мемлекеттік ғылыми ұйымдар мен мемлекет жүз пайыз қатысатын ғылыми ұйымдарды қаржыландыру археология, астрономия, астрофизика, атом энергиясы, шығыстану, өнер, тарих, мәдениет, әдебиет, математика және механика, білім беру, саясаттану, дінтану, әлеуметтану, философия, этнология, тіл білімі саласында және уәкілетті орган айқындайтын өзге де салаларда іргелі ғылыми зерттеулер жүргізуге бөлінеді.».

5. «Мемлекеттік мүлік туралы» 2011 жылғы 1 наурыздағы Қазақстан Республикасының Заңына:

148-баптың 1-тармағының бірінші және екінші абзацтары мынадай редакцияда жазылсын:

«1. Денсаулық сақтау, білім беру және ғылым саласындағы шаруашылық жүргізу құқығындағы мемлекеттік кәсіпорында тиісті саланың уәкілетті органының (жергілікті атқарушы органның) ұсынысы бойынша, осы Заңмен және (немесе) денсаулық сақтау, білім беру және ғылым саласындағы шаруашылық жүргізу құқығындағы мемлекеттік кәсіпорынның жарғысымен тиісті сала уәкілетті органының (жергілікті атқарушы органның) айрықша құзыретіне жатқызылған мәселелердің шешімін қоспағанда, кәсіпорынның қызметіне жалпы басшылықты жүзеге асыратын байқау кеңесі – басқару органы құрылуы мүмкін.

Білім беру, ғылымжәне денсаулық сақтау салаларындағы байқау кеңесі бар шаруашылық жүргізу құқығындағы мемлекеттік кәсіпорынды құру,   
сондай-ақ білім беру, ғылымжәне денсаулық сақтау салаларында жұмыс істеп тұрған шаруашылық жүргізу құқығындағы мемлекеттік кәсіпорындарда байқау кеңесін енгізу Қазақстан Республикасы Үкіметінің немесе жергілікті атқарушы органның шешімі негізінде жүзеге асырылады.».

6. «Ғылыми және (немесе) ғылыми-техникалық қызмет нәтижелерін коммерцияландыру туралы» 2015 жылғы 31 қазандағы Қазақстан Республикасының Заңына:

11-бап мынадай мазмұндағы 3-тармақпен толықтырылсын:

«3. Ғылыми және (немесе) ғылыми-техникалық қызмет нәтижелерін коммерцияландыруды гранттық қаржыландыруды жүзеге асыратын заңды тұлғаның функциясына мыналар:

1) гранттық қаржыландыруды ұсыну бойынша ғылым саласындағы уәкілетті органға қызметтер көрсету;

2) бизнес-акселерация, технологиялық бизнес-инкубациялау, технологиялық брокерлік, әлеуетті инвесторларды іздеу, маркетингтік және өзге де іс-шараларды жүргізу бойынша ғылыми және (немесе) ғылыми-техникалық қызмет нәтижелерін коммерцияландыруға қатысушыларға жәрдемдесу;

3) қызметі ғылыми және (немесе) ғылыми-техникалық қызмет нәтижелерін коммерцияландырудан (практикалық қолдану) тұратын заңды тұлғалардың, оның ішінде Қазақстан Республикасының заңнамасына сәйкес стартап-компаниялардың жарғылық капиталына ғылыми және (немесе) ғылыми-техникалық қызмет нәтижелерін коммерцияландыруға арналған гранттардың іске асырылуын қаржылық-экономикалық талдау нәтижелері бойынша өтеусіз беру арқылы қатысу қызметі кіреді.».

2-бап. Осы Заң, алғашқы ресми жарияланған күнінен кейін күнтізбелік алпыс күн өткен соң қолданысқа енгізілетін 1-баптың 4-тармағының   
15) тармақшасын қоспағанда, алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**